Toy Story – leluelämää

**Toy Story – leluelämää** (engl. *Toy Story*) on yhdysvaltalainen animaatioelokuva vuodelta 1995. Se oli ensimmäinen kokonaan tietokoneella tehty täyspitkä animaatioelokuva ja ensimmäinen tuotantoyhtiö Pixarin pitkä elokuva. Se luotiin Silicon Graphicsin työasemilla. Elokuvassa lelut heräävät henkiin, kun niiden omistajat eivät ole paikalla.

Ohjaaja John Lasseter sai tästä elokuvasta erikois-Oscarin (*Academy Special Achievement Award*) 1996. Elokuva valittiin vuonna 2005 Yhdys&shy;valtojen kongressin kirjaston National Film Registryyn, johon kootaan esteetti&shy;sesti, historialli&shy;sesti tai kulttuuri&shy;sesti merkittäviä amerikkalais&shy;elokuvia. *[[The New York Times]]in* kriitikot valitsivat *Toy Storyn* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Juoni

Elokuvan päähenkilö on cowboylelu Woody, jonka omistajalla Andyllä on syntymäpäivät. Andy saakin syntymäpäivälahjaksi sen hetkisen mahtavimman uutuuslelun, avaruusrangeri Buzz Lightyearin. Buzz itse ei usko olevansa lelu vaan oikea avaruusrangeri, jonka tehtävänä on pelastaa maapallo ilkeältä keisari Zurgilta. Muut lelut, Woodya lukuun ottamatta, ihastelevat tulokasta, ja Buzzista tulee Andyn uusi suosikkilelu.

Kateellisena Woody toteuttaa suunnitelmansa, jonka seurauksena Buzz putoaa talon ikkunasta pensaaseen. Muut lelut suuttuvat tästä Woodylle luullen häntä tappajaksi ja aikovat hyökätä tämän kimppuun. Paikalle saapuu kuitenkin Andy, joka vie Woodyn autoon. Woody ymmärtää, ettei voi palata takaisin taloon, ennen kuin Buzz on hänen mukanaan.

Tällä välin Buzz onnistuu pääsemään autoon, ja hänen ja Woodyn välille syntyy tappelu, jonka seurauksena he putoavat autosta. Kaksikko jää huoltoasemalle ja heidän on tehtävä yhteistyötä päästäkseen kotiin. Aikanaan Buzzkin huomaa, että hän on vain lelu.

Woody ja Buzz joutuvat Andyn pahamaineisen naapurin Sidin kotiin. Hän on tunnettu lelujen tuhoajapoika, jonka taloon jouduttuaan Woodyn ja Buzzin on pakko tehdä yhteistyötä päästäkseen takaisin kotiin. Sid aikoo räjäyttää Buzzin raketilla ilmaan samaan aikaan kun Andy on juuri lähtemässä uuteen kotiinsa. Woody kuitenkin pelastaa Buzzin Sidin lelujen avulla, ja yhdessä he lähtevät jahtaamaan muuttorekkaa. Woody ei pääse kyytiin, joten Buzz hyppää pois kyydistä. He jäävät jälkeen autosta ja päättävät lähteä raketilla rekan perään. He kiitävät taivaalle ja laskeutuvat turvallisesti Andyn autoon. Hän riemuitsee lelujen löytymistä, ja ottaa molemmat, Buzzin ja Woodyn lempilelukseen.

## Ääninäyttelijät

Suomenkielisen version laulujen taustakuorona toimivat Ulla Hakola-Renko, Päivi Granström ja Päivi Hilska. Ohjauksesta ja käännöksestä vastasi Pekka Lehtosaari.

## Laulut
*Sulla on ystävä (*You Got a Friend in Me*) **–** esittäjänä englanniksi Randy Newman / suomeksi Pepe Ahlqvist
*Ei käy (*Strange Things*) **–** Randy Newman / Pepe Ahlqvist
*Enää lentää en voi (*I Will Go Sailing No More*) **–** Randy Newman / Pepe Ahlqvist
*Sulla on ystävä (lopputekstien versio) **–** Randy Newman ja Lyle Lovett / Pepe Ahlqvist ja Esa Kaartamo

## Jatko-osat
**Toy Storylle* tehtiin kolme jatko-osaa: *[[Toy Story 2]]* (1999), joka tuotti enemmän kuin edeltäjänsä, sekä *[[Toy Story 3]]* (2010) ja *[[Toy Story 4]]* (2019).
**Toy Storyistä* on tehty myös videopelejä sekä ainakin kaksi spin-off-elokuvaa: *[[Buzz Lightyear Avaruusranger: Seikkailu alkaa]]*, joka sijoittuu kuviteltuun maailman, jossa Buzz Lightyear on oikea avaruusrangeri sekä *[[Toy Story: Lelukauhutarina]]*, jonka tapahtumat sijoittuvat *Toy Story 3* -elokuvan jälkeiseen aikaan, sekä lyhytelokuva *[[Toy Story: Jonka aika unohti]]*.

## Lähteet

## Aiheesta muualla